cyanic-selkie/wikianc huggingface dataset:
Atlacomulco
Atlacomulco er en by og en kommune i den meksikanske delstaten México. Den befinner seg nordvest i delstaten, 63 km fra delstatshovedstaden Toluca. Kommunen hadde 77 831 innbyggere i 2005, mens selve byen hadde 20 447 innbyggere. Kommunen har et areal på 258,74 km².
Atlacomulco har et forholdsvis stort antall talere av språket mazahua. På mazahua heter området Embaró, som betyr «Farga stein». Navnet Atlacomulco er nahuatl og betyr «Brønnestedet».
Lørdagskveld med Erik Bye
Lørdagskveld med Erik Bye var et norsk direktesendt underholdningsprogram som gikk på NRK Fjernsynet fra 1971 til 1975. Programmet ble ledet av Erik Bye, mens Johnny Bergh var regissør. Programmet gikk i beste sendetid på lørdagskveldene og var sammensatt av samtaler, musikk, reportasjer, alvor og humor.
Polotitlán
Polotitlán er en kommune i den meksikanske delstaten México. Den befinner seg nordvest i delstaten, og grenser til Hidalgo. Polotitlán hadde 12 319 innbyggere i 2005, og har et areal på 80,34 km². Kommunen ligger på en høyde av 2 700 meter over havet, og består for det meste av landsbygd.
Atlacomulco
Mexicos president Enrique Peña Nieto (PRI) kommer fra Atlacomulco.
Lørdagskveld med Erik Bye
Gjestene i programmet hadde et stort spenn fra krigsseilere og norske kulturpersonligheter til hverdagsmennesker med interessante historier. Dessuten gjestet en rekke internasjonale stjerner programmet. Eksempelvis Ken «Festus» Curtis fra Kruttrøyk, Danny Kaye, Marty Feldman, Josephine Baker og Johnny «Tarzan» Weissmuller.
Programmet sto også som en milepæl for utviklingshemmede på tv. I 1971 ble de for første gang inkludert gjennom Lørdagskveld med Erik Bye. Deler av teaterforestillingen Kardemomme by ble fremført av elever fra Ragna Ringdahls daghjem og skole, og samtlige hoverolleinnehavere hadde down syndrom.
Programmet ble kåret til tidens femte beste underholdningsprogram i Norge i en avstemning i Dagbladet i 2010.
Are’eta (distrikt)
Are'eta er et distrikt i Debubawi Keyh Bahri regionen sør i Eritrea. Hovedstaden er Ti'o.
Administrative områder
Distriktet består av følgende administrative områder:
VM i fekting 2003
VM i fekting 2003 (verdensmesterskapet i fekting) ble arrangert i Havanna på Cuba i 2003.
Erna Hagensen
Erna Hagensen (født 7. mars 1957 i Lørenskog, død 17. mai 2023 ) var en norsk fagforeningsleder. Hun var leder av Norsk Arbeidsmandsforbund fra 2003 til 2019.
Hun hadde bakgrunn som renholder og bartender. Da hun arbeidet i ISS var hun både tillitsvalgt og verneombud. I 1992 ble hun ansatt i prosjektet Ren utvikling. I 1995 ble hun valgt til forbundssekretær i Norsk Arbeidsmandsforbund og i 1999 ble hun valgt til nestleder i forbundet.
I 2003 ble hun valgt til leder og ble gjenvalgt to ganger.
Anders Wilde
Anders Wilde (født 1725, død 20. februar 1795) var en svensk historiker og biblioteksmann.
Han var sønn av kongelig rikshistoriograf Jacob Wilde (1679–1755). I 1747 ble han amanuensis hos rikshistoriografen og hos Censor librorum i 1755. I 1758 ble han ekstraordinær og to år senere ordinær kongelig bibliotekar etter Magnus von Celse (1709–1784). Han bisto faren i hans arbeide og oversatte flere skrifter til svensk samt et par av faderens verk til latin.
EM i ryttersport 2017 - Dresur Grand prix individuelt
EM i ryttersport ble arrangert i Gøteborg fra 21 til 27 august 2017. Finalen i Dresur Grand prix individuelt gikk fredag 25 august på Nya Ullevi.
Serie A 1966–1967
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Sørlige Denkalia (distrikt)
Southern Denkalia er et distrikt i Debubawi Keyh Bahri regionen sør i Eritrea. Hovedstaden er Assab.
Birkebeinerløpet 2016
Birkebeinerløpet 2016 var et terrengløp mellom Birkebeineren Skistadion og Håkons Hall i Lillehammer som ble arrangert for 19. gang den 11. juni 2016.
Løypen var 21 km og gikk i skogsterreng på sti, kjerreveg, gressbelagt skitrase i gamle OL-løyper og sykkelstier.
For herrene så vant Weldu Negash Gebretsadik og på kvinnesiden Veronika Blom. Begge vant løpet for femte gang på rad.
John Horne Tooke
John Horne Tooke (født 25. juni 1736 i London, død 18. mars 1812 i Wimbledon) var en engelsk politisk forfatter.
Horne Took var årene 1760-63 prest i London, men interesserte seg mer for politikk. Ytterliggående radikal angrep han John Stuart Bute i en pamflett, og deltok i John Wilkes' kampanje mot underhuset. Han ble også mistenkt for å ha forfattet Juniusbrevene.
Under den amerikanske uavhengighetskrig tok han åpent kolonienes side, og i 1774 foranstaltet han en innsamling til «barn og enker etter de engelskmenn som var blitt myrdet av kongens styreker ved Lexington». Ingen påtale fulgte, men da uttrykket følgende år ble gjentatt i en pamflett mot talsmannen i Underhuset, ble Horne Tooke dømt til fengsel og bøter.
På 1780-tallet spilte Horne Tooke en fremstående rolle og stod en tid på den Pittske whigregjeringens side. I 1794 ble han anklaget for høyforræderi,men ble takket være Thomas Erskines forsvar frikjent.
Sentrale Denkalia (distrikt)
Sentrale Denkalia er et distrikt i Debubawi Keyih Bahriregionen sør i Eritrea. Hovedstaden er Edi.
Administrative områder
Distriktet består av følgende administrative områder:
Gapvind
Gapvind er en lokal vind som blåser gjennom et gap mellom (to) fjell.
Gapvinder nær bakken er sterke vinder på 20-40 knot (30-55 km/t), av og til over 50 knot (75 km/t). Gapvinder er generelt sterkest nær utgangen av gapet.
Eksempler på gapvinder er vinder som opptrer nær bakken i Gibraltarstredet – en av de sterkeste i regionen kalles Viento de Levante. Tilsvarende vinder opptrer i andre fjellkjeder, som Tehuantepecer, en kraftig vind gjennom Chivelapasset i Mexico. Gapvinder kan også opptre i lange kanaler, som gjennom Juan de Fucasundet mellom Olympiafjellene i Washington og Vancouver Island i Britisk Columbia. De finnes i Hinlopenstretet nær Spitsbergen og i Columbia River på grensen mellom Washington og Oregon. Der hvor slike vinder opptrer hyppig blir det ofte installert vindmøller eller hele vindparker.
Kamphandlingen i august 1702
Kamphandlingen i august 1702 fant sted fra den 19. til den 25. august 1702 mellom en engelsk skvadron under viseadmiral John Benbow og en fransk under admiral Jean du Casse, under den spanske arvefølgekrigen. Benbow gikk hardt til angrep på den franske skvadronen, men da de fleste kapteinene hans nektet å støtte handlingen, klarte du Casse å stikke av. Benbow mistet et ben under kamphandlingen og døde av sykdom to måneder senere. To av kapteinene ble senere dømt for feigheit og skutt.
At Benbow valgte å forfølge franskmennene, i det som ble den siste kampen hans, ble uimotståelig for folks fantasi. Hendelsen inspirerte til mange ballader, hovedsakelig kalt «Admiral Benbow» eller «Brave Benbow» som ble sunget av britiske sjømenn i mer enn hundre år senere.
Opptakten
Da den spanske arvefølgekrigen brøt ut, ble Benbow sendt til Vestindia med en liten skvadron. Målet var å unngå at franskmennene overtok de spanske landområdene der. Du Casse ble sendt til Cartagena med en skvadron for å overtale dem til å støtte Filip V. Benbow satte etter for å avskjære dem.
Slaget
Den 19. august 1702 møtte skvadronen til Benbow franskmennene langs kysten av Colombia, utenfor Santa Marta, litt øst for munningen til Rio Magdalena. Han ga ordre til skvadronen om å angripe, men «Defiance» og «Windsor» lå akterut og viste ikke tegn til hastverk og de måtte få ordre om å sette mer seil. Benbow mente å vente på «Defiance», men «Falmouth» åpnet angrepet med å angripe fregatten, og «Windsor» som lå ved siden av. «Breda» ble med, men «Defiance» og «Windsor» avbrøt etter noen få bredsider og lot «Breda» ta i mot ild fra franskmennene. Slaget fortsatte til mørket senket seg. «Breda» og «Ruby» fulgte etter franskmennene hele natten, mens resten av skvadronen gikk sin egen vei.
Forfølgelsen fortsatte gjennom den 29., og «Breda» og «Ruby» avfyrte baugkanonene når de kunne. Om morgenen den 21. startet kampen igjen og «Ruby» ble hardt skadet. «Defiance» og «Windsor» nektet å delta i kampen, selv om de hadde det siste franske skipet ved sin bredside. «Greenwich» hadde nå havnet fem timer bak de andre. Den 22. kapret «Breda» galeien «Anne», som opprinnelig var et engelsk skip kapret av franskmennene, og den ødelagte «Ruby» fikk ordre om å returnere til Port Royal.
Natten til den 24. gikk Benbow mot et av fiendens skip alene og han mistet høyrefoten sin da han ble rammet av en kanonkule og returnerte til kvarterdekket så snart skipet var på linje. Flaggkaptein Fogg ga ordre til de andre kapteinene i skvadronen om å holde slaglinjen. Kaptein Kirkby på «Defiance» kom ombord og fortalte Benbow at han heller burde avstå, siden franskmennene virket så sterke. Benbow forsto at de andre kapteinene var av samme mening, avbrøt og seilte tilbake til Jamaica.
Ettervirkning
Benbow fikk senere et brev fra Jean du Casse etter kampen:
Og det var nettopp dette Benbow gjorte. Benbow stilte kapteinene sine for krigsrett da de kom tilbake. Kapteinene Kirkby og Wade ble funnet skyldige i feigheit og dømt til døden ved skyting. Wade skal ha vært full under slaget. Kaptein Constable ble frikjent for beskyldingen om feigheit, men ble dømt for andre brskyldinger og avskjediget i unåde. Kaptein Hudson døde før han ble stilt for retten. Kaptein Fogg og Vincent ble stilt for retten for å ha signert et dokument sammen med de andre kapteinene i skvadronen, hvor det sto at de ikke ville kjempe, men de hevdet de gjorde dette for å hindre kaptein Kirkby fra å desertere. Benbow vitnet i deres favør og de ble bare suspendert.
Foten til Benbow ble amputert, men han utviklet feber og døde den 4. november 1702. Kirkby, Wade og Constable ble sendt til Plymouth ombord HMS «Bristol», hvor dommene deres ble bekreftet av prins Georg av Danmark. Kirkby og Wade ble skutt ombord på «Bristol» den 16. april 1703. Fogg og Vincent fikk lov å gå tilbake i tjeneste.
Skip i Slaget
Tallene i parentes angir antall kanoner
Benbows flåte
Benbow's squadron bestod av syv skip:
Let Me Love You
«Let Me Love You» er R&B-sangeren Marios første singel fra albumet Turning Point. Singelen ble utgitt i 2004. I 2005 lå den åtte uker på VG-listen med en femteplass som beste plassering.
The Greatest Shits
The Greatest Shits er et samlealbum med Luxus Leverpostei, utgitt i 2001. Albumet lå 4 uker på VG-lista og endte med 32.-plass som beste plassering.
George Taylor
George Taylor (født 1716, død 23. februar 1781) var en av delegatene som signerte den Amerikanske uavhengighetserklæring som en representant for delstaten Pennsylvania.
André Courrèges
André Courrèges (født 9. mars 1923 i Pau i Frankrike, død 7. januar 2016 i Neuilly-sur-Seine) var en fransk moteskaper.
Han begynte å arbeide i Cristóbal Balenciagas motehus innen han åpnet eget i 1961. I 1964 lanserte han det som kom til å bli kalt hans Moon Girl Collection der han arbeidet i hvitt og sølv med kortkorte kjoler, PVC-støvler og tighte op-mønstrede topper. Denne moten ble så populær at mange begynte å imitere og snart fantes den over hele den vestlige verden.
George Taylor
Han var sønn av en protestantisk prest og i USA begynte han å arbeide som regnskapsfører. I 1742 giftet Taylor seg med Ann som var enke. I 10 år var Taylor ansvarlig for to jernverk frem til sønnen, Samuel, til den tidligere eieren nådde myndig alder i 1752, og da overtok sønnen eierskapet av fabrikkene i henhold til betingelsene i hans fars testamente. Taylor kjøpte 331 hektar (1,34 km²) i det som i dag er bydelen Catasauqua i Pennsylvania. På denne tomten bygde han en imponerende toetasjes steinhus i som hadde utsikt over Lehigh River. Huset stod ferdig i 1768, men kort tid etter at Taylor flyttet inn, døde hans kone Ann. Taylor fortsatte å bo i dette huset for de neste årene, og for en tid, brukte han halvparten av eiendommen til oppdrett.
I 1776, to år etter å ha flyttet tilbake til Durham, solgte han gården. To århundrer senere, den 17. juli 1971 ble dette huset utpekt som et nasjonalt historisk landemerke. Taylor ble valgt til medlem av den føderale forsamlingen i Pennsylvania i 1775. På denne tiden forberedte de koloniale styrkene seg på krig og Taylor begynte som oberst i den tredje bataljonen i militsen fra Pennsylvania. En av hans første oppgaver som medlem av kongressen var å påføre sin signatur til den amerikanske uavhengighetserklæringen, som han gjorde den 2. august, sammen med de fleste andre delegatene. Av de 56 delegatene som underskrev erklæringen, var han en av kun åtte som var født i utlandet. Taylors tjeneste i den amerikanske Kongressen var kort og varte bare i litt over syv måneder.
Festen blir ikke helt den samme uten
Festen blir ikke helt den samme uten... er et musikkalbum med Luxus Leverpostei, utgitt i 2002.
29. egyptiske dynasti
Herskere
Kjente herskere i det 29. dynasti er som følgende:
Psammuthes ble veltet av Hakor, som hevdet å være en sønnesønn av Neferites I. Han greide å stå imot persiske forsøk på å gjenerobre Egypt ved hjelp fra den greske bystaten Athen (fram til kongefreden i 386 f.Kr.), og fra opprørskongen på Kypros, Evagoras. Selv om hans sønn Neferites II ble konge ved hans død, klarte den unge Neferites ikke å holde på sin arv.
Alboin
Alboin (født ca. 530, død 28. juni 572 i Berona) var konge i Det langobardiske kongerike fra ca. 560 til sin død i 572.
Bakgrunn
Alboin var sønn av Audoin som regjerte over langobardene fra 546 til ca. 560-565.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere.
Navn
Alboin er et germansk navn som betyr «alvenes venn». De angelsaksiske navn Ælfwine (likeledes «alcenes venn») og Eadwine («rikdoms venn») er muligvis dannet på grunnlag av den langobardiske konge Alboin, og de angelsaksiske konger fra 600-tallet som hadde disse navn var sannsynligvis oppkalt etter langobardiske konger som på dette tidspunkt hadde fått en nær mytologisk status.
Langobardenes konge
Under Alboins ledelse avsluttet langobardene sin migrasjon fra Nord-Tyskland (eller muligens helt fra Skandinavia) ved å slå seg ned i den nordlige delen av Italia som Alboin erobret mellom 569 og 572. Invasjonen av den pannoniske slette i Italia ble av varig karakter og markerte begynnelsen på langobardenes herredømme i området.
Etter å ha samlet en koalisjon av flere folkeslag krysset Alboin de juliske Alpene i 568, inn i et nesten forsvarsløst Italia. Han tok raskt kontroll over det meste av Venetia og Liguria. I 569 tok han kontrollen i Nord-Italia største by, Milano, uten å møte motstand. I Pavia møtte han imidlertid sterk motstand og byen ble tatt etter en beleiring som varte i tre år. Alboin ble myrdet den 28. juni 572 i et statskupp igangsatt av bysantinerne. Det ble organisert av kongens fosterbror, Helmichis, med støtte fra Alboins kone Rosamund som var datter av gepidenes konge Kunimund som Alboin hadde drept noen år tidligere. Kuppet mislyktes da et flertall av langobardene valgte Cleph som Alboins etterfølger og tvang Helmichis og Rosamund til å flykte til Ravenna hvor de fikk beskyttelse av den bysantinske keiser.
Alboins død fratok langobardene den eneste lederen som kunne ha holdt den ferske germanske enheten sammen. Han var den siste i rekken av heltekonger som hadde ført langobardene gjennom sine vandringer fra munningen av Elben til Italia.
I flere århundrer etter hans død ble Alboins heltemot og suksess i kamp feiret i Sachsen og i bayerske episke dikt.
Langobardenes integrasjon i Italia
Langobardene invaderte ikke Italia som røvere, men som permanente bosettere. De giftet seg med italienere, gikk over til deres språk og absorberte deres kultur. De hadde utvilsomt til hensikt å invadere hele halvøya, men på grunn av tallmessig underlegenhet styrte de utenom de største byene.
Cupa Moldovei
Cupa Moldovei er det moldovske cupmesterskapet i fotball. Det ble første gang arrangert i 1992.
Edward Conze
Eberhart (Edward) Julius Dietrich Conze (født 18. mars 1904 i Forest Hill, Lewisham i London, død 24. september 1979 i Sherborne, Dorset) var en anglo-tysk orientalist og filolog. Conze er trolig mest kjent for sine oversettelser av buddhistiske tekster og banebrytende arbeider innenfor prajñāpāramitā-litteraturen.
Čeavrresjohka (Lebesby)
Čeavrresjohka (nordsamisk, historisk også skrevet Čævresjåkka) er ei elv i Lebesby og Tana kommune i Finnmark. Den er ei sideelv til Lavnnjosjohka i Adamsfjordvassdraget. Vassdraget starter som flere små bekker øst for Beaskajároaivi. Bekkene samles i innsjøen Námmajávri og renner videre til Čeavrresjávri, som ligger på samme nivå. Derfra renner Čeavrresjohka mot nord til munningen i Vuolimus Lavnnjosjávri. Elva er 7,6 kilometer lang, hvorav strekningen nedstrøms Čeavrresjávri utgjør 1,6 kilometer.
Her’s
Her's var en duo som ble dannet i 2015 av Stephen Fitzpatrick (vokal og gitar) og Audun Laading (bass og vokal). Bandet opphørte å eksistere i 2019 da begge musikerne omkom i en trafikkulykke etter en spillejobb.
Fitzpatrick og Laading møttes i studietiden på musikkskolen Lipa i Liverpool. Etter en stund oppdaget at de hadde fellesnevnere når det gjelder musikksmak, som Mac DeMarco, Ariel Pink og Connan Mockasin og bestemte seg for å starte et band inspirert av disse artistene.
Deres første singel, Dorothy, ble lansert 7. april 2016. Året etter ga de ut sitt første album, som fikk tittelen Songs of Her's og bestod av singler og ikke-utgitte låter. Den 24. august 2017 lanserte de sitt første studioalbum, Invitation to Her's, på indie-labelen Heist or Hit.
Den 27. mars 2019 ble Fitzpatrick, Laading og duoens turnémanager Trevel Engelbrektson drept i en frontkollisjon etter en konsert i Phoenix i Arizona. Også en fjerde person, som befant seg i den andre bilen, mistet livet i ulykken.
Andreas Nyhagen
Andreas Rosendal Nyhagen (født 4. november 1998) er en norsk fotballspiller som spiller for.
Utsolgt
Utsolgt er et musikkalbum med Luxus Leverpostei, utgitt i 2004.
VM i fekting 2005
VM i fekting 2005 (verdensmesterskapet i fekting) ble arrangert i Leipzig i Tyskland i 2005.
Friidrett under Sommer-OL 2012 – 110 meter hekk menn
110 meter hekk damer under sommer-OL 2012 i London ble arrangert den 7. - 8. august 2012 på Olympiastadion.
Heat 1
Vind: Heat 1: -0.5 m/s
Heat 3
Vind: Heat 3: +0.1 m/s
Runde 1
Kval. refler: første 3 i hvert heat (Q) og de påfølgende 6 raskeste tidene (q) går videre til semifinalen.
Greta Thiis
Greta Thiis (født 25. mai 1896 i Sverige, død 2. september 1982) var en svensk-norsk malerinne og kunstadministrator, med flere separatutstillinger og antagelser til Høstutstillingen.
Egentlig het hun Greta Wilhelmina Swenborg. Hennes foreldre var postmannen Jöns Swenborg (1853–1936) og Kerstin Lundquist (1858–1930). I Stockholm den 28. oktober 1923, giftet hun seg med nordmannen Helge Thiis (1897-1972) som hadde studert arkitektur i byen noen år. Etter ett års ferie og jobb i Italia bodde de i Kristiania frem til 1930, da Jens måtte til Trondheim for å jobbe med Nidarosdomen. De hadde da barna Aina Thiis Leirdal (født 1924) som ble keramiker, og Tone Thiis Schjetne (1928-2015) som ble billedhogger. I Trondheim fikk de glasskunstneren Ragna Thiis (født 1940). Under den andre verdenskrig hadde mannen spionert på tyskerne og måtte flykte med Greta og barna til Sverige, først et par år i Stockholm så ett år i Dalarna. Dattera Aina begynte på Konstfackskolan i 1943.
Selv begynte Greta å male i 1934 og ble med en gang antatt på Høstutstillingen, hvor hun også hadde et titall oppheng i årene efter. Ifølge Johan Fredrik Michelet var Filosofen av 1935 «i en realistisk stil med et naivistisk anstrøk», selv om kunstneren «kom sent i gang med å male». Også Reidar Revold mente hun hadde «naivistisk detaljerte bilder». Etter å ha hatt to separat-utstillinger i Trondheim og en i Stockholm, debuterte hun 1951 i Oslos Kunstnerforbundet med 35 malerier og sånt i en separatutstilling. Ett de  var «Fra Søder i Stockholm». I 1948 var hun en av 29 trøndermalere i Oslo Kunstforening, og satt også i komiteen som forberedet utstillingen.
En 12-åring stjal i 1959 ett av hennes bilder fra Trondheim katedralskole og forsøkte forgjeves å selge det for 4 kroner til en mann. I Bergen hadde hun i 1963 utstilling av Permanenten sin og malerier fra Hellas, herunder «Kvell, Mykonos» og «Muren og blomsten», som Johan Fredrik Michelet mente «bærer preg av for liten tid til innlevelse» og på grensen til å være «turistmaleri». Hun bidro såvel til utsmykningen av Dombås kirke (innviet 1939) og Vadsø kirke (innviet 1959).
Alberto Schieppati
Albert Schieppati (født 7. juni 1981 i Courmayeur) er en italiensk alpinist.
Schieppati kjører hovedsakelig storslalåm i verdenscupen. Hans hittil beste resultat kom i Kranjska Gora, der han i 2004 ble nummer to i storslalåm. Under VM 2007 i Åre tok han femteplassen i storslalåm.
Det polske luftfartsmuseum
Det polske luftfartsmuseum (polsk: Muzeum Lotnictwa Polskiego w Krakowie) er et museum i Kraków i Polen som stiller ut gamle fly og flymotorer. Museet ligger ved den nedlagte flyplassen Kraków-Rakowice-Czyżyny, som ble etablert i 1912 i Østerrike-Ungarn og er en av de eldste i verden. Museet ble åpnet i 1964, etter at flyplassen stengte i 1963. Det er blitt vurdert som verdens åttende beste flymuseum av CNN.
I det første halve hundreåret av sin eksistens brukte museet fire hangarer på den tidligere flyplassen til sine samlinger. Hangarene var ikke opprinnelig tegnet for denne bruk og var dels utilstrekkelig som museum, spesielt med hensyn til oppvarming om vinteren. Situasjonen ble bedre da en ny hovedbygning for museet åpnet 18. september 2010.
Samlingene
Samlingene besto i 2005 av over to hundre fly. Flere av de utstilte flyene er unike. Samlingen inkluderer seilfly og over hundre flymotorer. Noen av de utstilte objektene er i sin opprinnelige skikkelse. Museet huser et stort bibliotek og arkiv med luftfartsrelaterte objekter.
Museet har en samling av 22 svært sjeldne fly som inntil 1941 var utstilt ved det tyske flymuseet Deutsche Luftfahrtsammlung Museum i Berlin. Disse fly ble evakuert under andre verdenskrig for å redde dem fra alliert bombing (selve museet ble ødelagt av bombeangrep) til det okkuperte Polen. German Museum of Technology i Berlin betrakter de utstilte objekter som sin eiendom. Behovet for restaurering gjelder spesielt de som har størst betydning for tysk luftfartshistorie. Per 2009 var det ingen tegn til at dette ville skje i nærmeste fremtid.
Museet har meget få polske fly fra årene 1918 til 1939, da de nesten alle ble ødelagt under den tyske okkupasjon av Polen, inklusive de som nå er utstilt i polske førkrigsmilitære flymuseer. De eneste to polske førkrigs-militærfly i samlingen er en det eneste gjenværende PZL P.11 i verden og en PWS-26. PWS-26 overlevde bare fordi den var utstilt som et tysk krigstrofe, og det var en del av denne samlingen anskaffet etter krigen. I tillegg ble et fåtall polske sivile førkrigsfly returnert av Romania etter krigen og tilslutt fant veien til museet.
Museet har en betydningsfull, og nær komplett, samling av alle typer utviklet og brukt etter krigen.
Bokutgivelse
Museet fungerer også som forlag, spesielt for dusinvis av bøker, fotoalbum, memoarer og brosjyrer viet til luftfartshistorie, inklusive emner som det polske flyvåpens (1933–1938) konstruerte fly fra før invasjonen av Polen i 1939 og etterkrigs- (1945 til 1960-tallet) bøker om de historiske i det polske flyvåpen i Frankrike og Storbritannia under Battle of Britain og Polens kamp for uavhengighet under første verdenskrig.
Gldefly
More gliders in temporary storage.
Troye Sivan
I 2009 spilte han i X-Men Origins: Wolverine og har også spilt hovedrollen i Spud-trilogien.
Sivan pleide jevnlig å legge ut innhold på YouTube-kanalen sin, som per oktober 2017 har nesten 4,5 millioner abonnenter, og over 250 millioner visninger totalt.
Den 26. juni 2014 la Sivan ut en video på YouTube der han fortalte at han hadde fått platekontrakt med Universal Music. To måneder senere, 15. august 2014, gav ut sin første EP, TRXYE. Ett år senere, 4. september 2015, gav han ut sin andre EP, under navnet Wild. 2015 ble året Sivan gav ut sitt første album, under navnet Blue neighbourhood. Det kom ut 4. desember, og inneholdt sanger som Youth, Fools og Blue.
YouTube-videoen "The 'Boyfriend' Tag", som Troye spilte inn med Tyler Oakley, en annen YouTuber, førte til at han ble tildelt Teen Choice Award i "Choice Web Collaboration"-kategorien. I oktober 2014 ble han nevnt som "en av de 25 mest innflytelsesrike tenåringene i 2014" av magasinet Time.
Sivans musikk er i sjangeren electronica dance-pop. Han har også jobbet med artisten Zedd på sangen "Papercut", som er med på albumet True Colours, hvor andre artister som blant annet Selena Gomez også er med på.
I april gikk han i Paris Fashion week for Yves Saint-Laurent.
Sivan har høsten 2017 annonsert gjennom sosiale medier at han jobber med et nytt album.
Privatliv
Troye Sivan ble født i Johannesburg, Sør-Afrika, og er sønn av Laurelle og Shaun Mellet. Familien flyttet til Australia da Troye var to år gammel, grunnet økende kriminalitetsrate i Sør-Afrika. For øyeblikket bor Sivan i Perth i det vestlige Australia med foreldrene og de tre søsknene Steele, Tyde og Sage.
Familien er jøder, ettersom at far Shaun er født jøde og hans mor, Laurelle, har konvertert.
Den 7. august 2013 publiserte Sivan en video på YouTube-kanalen sin under tittelen "Coming out", der han fortalte åpent om at han er homofil. Han kom ut til familien tre år i forveien.
Sivan har en mild form av Marfans syndrom.
Fuji (elv)
Fuji (japansk: 富士川 – Fuji-gawa eller Fuji-kawa) er en elv i prefekturene Yamanashi og Shizuoka sentralt på øya Honshū i Japan. Den er 128 kilometer lang og har et nedbørfelt på 3 990 km².
Elven oppstår ved fjellet Nokogiri-dake i Akaishifjellene («søralpene») nordvest i Yamanashi under navnet Kamanashi (釜 無 川 – Kamanashi-gawa), og møter senere elva Fuefuki i byen Ichikawamisato. Der endrer den navn til Fuji-elven. Den strømmer deretter rundt vestfoten av Fuji-san og munner ut i Surugabukta ved byen Fuji.
Bredden av Fuji-elven var stedet for slaget ved Fujikawa i 1180, en av de viktigste tidlige kampene i Gempei-krigen.
Sengoku-periodens krigsherre Takeda Shingen bygde omfattende diker langs Kamanashi-delen av elva, som tillot vann å oversvømme buffersoner for å kontrollere skade. Disse dikene eksisterer fortsatt, og kalles Shingen-zutsumi (信玄 堤). Innsatsen for flomkontroll fortsatte under Tokugawa-shōgunatet i Edo-perioden, da omfattende diker ble ferdigstilt i 1674 etter 50 års konstruksjon, for å avlede den nedre elven fra befolkede områder som var utsatt for flom.
Vanntransport oppover elven fra Surugabukta til den historiske Kai-provinsen blomstret i Edo-perioden og i den tidlige Meiji-perioden, frem til åpningen av jernbanestrekningene Tōkaidōlinjen, Chūōlinjen og Minobulinjen. Kommersiell elvetransport opphørte i 1923.
Det er flere demninger for vannkraftproduksjon og flomkontroll langs de forskjellige sideelvene i elvens øvre del. Fuji-elven markerer også delingen av Japans fordelingsnett, med nettfrekvenser på 50 hertz i øst og 60 hertz i vest.
Utsikten til Tōkaidō Shinkansen-toget som krysser elven med Fuji-san i bakgrunnen, blir ofte brukt på fotografier som en illustrasjon på Japan.
Tarmgass (album)
Tarmgass er et musikkalbum med Luxus Leverpostei, utgitt i 2000. Albumet lå 2 uker på VG-lista og endte med 35.-plass som beste plassering. Etter å ha ligget to uker på VG-lista ble albumet trukket tilbake, og er i dag det Luxus-albumet som er vanskeligst å få tak i på CD.
Charlie Poole
Charlie Poole eller Charles Cleveland Poole (født 22. mars 1892, død 21. mai 1931) var en oldtime- og countrysanger og -banjospiller fra Nord-Carolina, USA. Han spilte med North Carolina Ramblers og var en av de første countrystjernene. Gruppen fikk stor innflytelse på senere populærmusikk – innen country, bluegrass – og også folk og rock. Pooles musikk var preget av en skarp tenor og markert banjospill, supplert av medspillere med fele og gitar, i et middels eller litt over middels tempo.
Begynnelsen
Charlie Pooles familieforhold er bare delvis klarlagt. Familien var fattig, og dødeligheten var høy. På den tiden fikk barna i det landlige North Carolina lite eller ingen skolegang.
Både 1850 og 1853 er oppgitt som fødselsår for faren, John Philip Poole. Han arbeidet i et bomullsspinneri både i 1900 og 1910, viser folketellingene. Han fikk seg en kone med tilnavnet Betty, men hun døde kort etter, og John Philip Pooles annen kone hadde samme tilnavn. Betsy Ann (1850-1896) og Bettie Ellen (1850-1911) er nevnt som kandidater til tittelen Charlie Pooles mor. I 1900 hadde John Philip hatt ni barn. Åtte var i live. De fire eldste arbeidet, som faren, i et bomullsspinneri. Barnearbeid var vanlig på den tiden – ungene begynte å arbeide i 11–12-årsalderen eller før. Sammen med tre småsøsken var Charlie oppført med «no occupation».
På den tiden bodde familien Poole nær småbyen Franklinville i Randolph County, Nord-Carolina. Folketellingen i 1900 oppgir Charlie Pooles fødselsår til 1891, mens andre kilder oppgir 1892. I 1910 hadde John Philip Poole vært far til 13 barn, men bare åtte var i live, og bare moren og Charlies eldre bror Ralph kunne lese og skrive. Ved inngangen til voksen alder hadde Charlie Poole altså mistet fem av sine søsken eller halvsøsken, men faren var i live.
Læremestrene
Vi kjenner ikke mange lydopptak av musikken til Charlie Pooles forgjengere og læremestere. Derfor er det fortsatt usikkert om hvor mye han lærte av dem, og hvor mye som kan tilskrives hans egen fantasi og kreativitet – og i noen grad hvem som var hans læremestere. Alt som liten gutt fattet han en glødende interesse for musikk. Han spilte sine første akkorder på en hjemmegjort banjo. Noe senere fikk også han jobb i et bomullsspinneri, og nå kunne han spandere på seg en banjo til 1,50 dollar. Et uhell på baseball-banen – hvor den unge Charlie Poole var svært aktiv – ble skjebnesvangert: Han trodde han kunne ta imot en ball uten hanske, lukket hånden litt for tidlig – og fikk ødelagt tommelen og skadet hånden for resten av livet. Det satte sitt preg på hans senere banjospill.
Banjoen stammer fra Vest-Afrika. Den kom til USA via importen av slaver og ble plukket opp av hvite musikere i 1839 eller før. Randolph County ble tidlig et kraftsenter for banjospill, etter at Manley Reece rundt 1849 hadde konstruert en banjo. Omtrent samtidig ble minstrel-showene populære. Noe senere begynte lokale «string bands» å spille opp – med fele, banjo og gitar som de vanligste instrumentene – til dans i låver, parker og små forsamlingslokaler. Poole kan også ha lært noe ved å lytte til plater fra ragtime-banjoistene Vess Ossman (1868-1923) og Fred Van Eps (1878-1960), begge populære før 1. verdenskrig. Nettopp Van Eps er en av dem som har inspirert Poole. Van Eps og Ossman hørte hjemme i andre delstater, men begge spilte inn plater for Columbia – riktignok før Poole fikk kontakt med selskapet. En fremtredende og legendarisk banjoist i området var Daner Gordon Johnson (1879-1955) – Charlie Pooles tremenning, lærer og mentor. Dessverre finnes ingen kjente opptak av hans musikk.
The North Carolina Ramblers
I 1917 ble Poole kjent med felespilleren Posey Rorrer (eller Rorer), broren til Emma Lou, som skulle bli Charlie Pooles 2. kone.
Poole og Rorrer fikk med gitaristen Norman Woodlief og dannet en trio ved navn Charlie Poole and the North Carolina Ramblers (etter en annen versjon tok Poole og Rorrer navnet North Carolina Ramblers alt i 1917 eller 1918 ). Både gruppens sammensetning (banjo, fele og gitar) og dens senere karriere var typisk for mange av tidens tallrike «string bands» i en periode da platebransjen begynte å bli storindustri (i 1927 skal det ha blitt solgt 104 mill. plater i USA ). I første omgang opptrådte gruppen lokalt i strøket rundt Spry. Deres ry vokste, og i 1924 opptrådte de også i Virginia, West Virginia, Ohio, Kentucky og Tennessee. I 1925 fikk de en kontrakt med Columbia. De debuterte på plate 27. juli 1925 med "Don't Let Your Deal Go Down Blues". Den solgte i over 100 000 og kan ha vært den første country-melodi som slo gjennom også utenfor USAs sørstater. Ifølge Pooles biograf og grandnevø Kinney Rorrer lærte Poole sangen av en svart gitarist i 1911, men kjente melodien fra før. Spillet i sangen kan være kortspillet Cooncan (av spansk Conquian), en slags rummy. Den er i så fall én av flere sanger om dette spillet.
Gruppen ble svært populær, og den fikk utgitt over 60 sanger i løpet av 20-årene. Men stort platesalg gav små inntekter hos Columbias artister på den tiden. Ifølge Kinney Rorrer fikk gruppen 75 dollar for en sesjon, hvor de spilte inn flere plater. "The Girl I Left In Sunny Tennessee" ble innspilt samme dag som "Don't Let Your Deal Go Down Blues"; den ble solgt i 66 000. Hitlisten omfattet også bl.a. "Sweet Sunny South", "White House Blues" og "He Rambled". Når de ikke var i Columbias studio, turnerte de.
Forholdene i gruppen var (typisk for tidlig country) lite stabile. Gitaristen Woodlief ble erstattet med den tidligere jernbaneingeniør Roy Harvey fra West Virginia, mens Lonnie Austin og Odell Smith i tur og orden overtok etter Rorrer som felespillere. Gruppen opptrådte for det meste som en trio, men ble av og til forsterket. I 1929 tok de navnet Allegheny Highlanders og gjorde innspillinger med en ekstra felespiller samt pianisten Lucy Terry, gruppens visstnok eneste kvinnelige medspiller.
Svært få (kanskje ingen) av gruppens innspillinger var komponert av Charlie Poole eller hans medspillere. I stedet trakk gruppen veksler på den veldige sangskatten som fantes i Appalachene, bl.a. med opphav i 1800-tallets minstrel-show (av og til via ragtime) eller enda eldre folkeviser fra De britiske øyer. De kunne endre litt på tekstene, f.eks. ved at en Pearl Bryan (eller Bryant) – et offer for sjalusi i en morderballade – forsynes med en søster, som ikke er nevnt i originalen. Men først og fremst omformet de sangene til den stilen som var typisk for Charlie Poole, og som endret seg lite med nye medlemmer av gruppen. Så om sangene ikke var originale, var gruppens fremføring avgjort original.
Familiemannen
Poole var gift to ganger. I 1911 giftet han seg med 17-åringen Maude Gibson. De fikk en sønn, James Clay Poole (12. desember 1912–15. juli 1968 ). Mannens rastløse reiselyst og drikkfeldighet gjorde at kona bad om skilsmisse etter bare et års tid.
I 1918 flyttet Poole og Posey Rorrer til Spry (senere innlemmet i Eden). De to pleiet flere av Rorrers slektninger, som var hardt rammet av spanskesyken. Poole giftet seg så 11. desember 1920 med Rorrers søster Lou Emma Rorrer, som døde 11. desember 1967.
Arven
En årlig Charlie Poole-festival har siden 1996 vært holdt i Pooles fødested Eden. Og Pooles musikk holdes i hevd av gruppen Kinney Rorrer & The New North Carolina Ramblers.
Slither.io
Slither.io er et MMO nettleserbasert onlinespill utviklet av Steve Howse i 2016. I spillet kontrollerer spillere en slangeavatar, som spiser flerfargede baller fra andre spillere og dukker opp naturlig i spillmiljøet, og vokser når slangen spiser disse. Målet i spillet er å ha den lengste slangen på serveren. Spillet ligner Agar.io fra 2015 og det klassiske arkadespillet Snake. Spillet ble populært etter at flere kjente youtubere, blant annet PewDiePie, spilte det. iOS- og nettleserversjonen kom ut 26. mars 2016, mens Androidversjonen kom ut 27. mars 2016. Det toppet App Store «mest kjøpte»-liste kort tid etter det ble sluppet ut.
Mats Magnusson
Mats Ture Magnusson (født 10. juli 1963 i Helsingborg) er en svensk tidligere fotballspiller som spilte spiss.
Slither.io
Spillet
Målet i spillet er å kontrollere og bevege en slange rundt i en arena, spise de fargede ballene for å bli større, i tillegg til å beseire de andre spillerne, for å ende opp med en så stor slange som mulig. Hvis en spillers slanges hode kolliderer med en annen slange, taper spilleren og må starte på nytt. Den beseirede slangen gjøres så om til flere fargede baller som kan spises opp av andre spillere. Disse ballene som blir igjen får samme fargen som slangen som døde. Det kan også dukke opp baller fra andre slanger. I spillet kan man akttivere en «boost mode». Når denne er aktivert går slangen fortere, men den mister masse og lengde, i tillegg at man og legger fra seg flere baller. Dette kan være nyttig for å unngå å bli beseiret av andre spillere, men kan koste en senere i spillet.
Mats Magnusson
Klubbkarriere
Som 18 år gammel juniorlandslagsspiss ankom Magnusson til i Allsvenskan fra helsingborgklubben Högaborg foran 1981-sesongen. Etter flere gode sesonger for Malmö dro Magnusson utenlands i 1985 til sveitsiske. Han tilbragte bare én sesong med Servette før han ble overtalt til å returnere til Malmö. Han vant et seriemesterskap med Malmö før han igjen dro utenlands i 1987 for et fem år langt opphold hos portugisiske. Magnusson nøt stor suksess i den portugisiske storklubben. Med Benfica ble han seriemester to ganger, og var to ganger tapende finalist i Serievinnercupen.
Magnusson var kjent som en notorisk målscorer. I 1989/90 ble han toppscorer i Portugal med 33 scorede mål på 31 kamper for Benfica. Han var da svært nær å sikre seg gullstøvelen for Europas mestscorende fotballspiller, men Hristo Stoitsjkov gikk forbi da han scoret seks mål i siste serierunde.
Slither.io
Spillet
Det er også en ytre grense som begrenser spillere til å spille innenfor den runde arenaen. Kolliderer man med denne grensen, taper man spillet, men slangen vil ikke forvandles til flere baller. Derfor brukes ofte kantene til arenaen for å lure andre spillere inn mot grensene.
Mats Magnusson
Klubbkarriere
Magnusson avsluttet karrieren hjemme i Sverige med, hvor han sammen med Henrik Larsson utgjorde en fryktet duo.
Slither.io
Mottagelse
Spillet nådde toppen på App Store innen gratiskategorien i flere regioner, blant annet USA og Storbritannia. Patricia Hernandez fra Kotaku kommenterte at spillet var lett å begynne å spille og likt Agar.io, som hun mente forklarte Slither.ios popularitet. Hun bemerket også at spillet hadde et høyt tempo. Boing Boing sammenlignet spillet med Osmos fra 2009. Brandt Ranj fra Business Insider sa at spillet hadde tung lag til tider, så var spillet likevel ganske underholdende.
Mats Magnusson
Landslagsspill
Magnusson står notert med 30 landskamper og tolv scoringer for Sverige. Magnusson scoret utligningsmålet da Sverige måtte slå Vest-Tyskland i VM-kvalifiseringen i 1985, men Sverige røk ut etter et tap for Tsjekkoslovakia kun dager senere.
Alene med naturen. Dahls og Friedrichs landskaper 1810–40
'''Alene med naturen. Dahls og Friedrichs landskaper 1810–40''' var en utstilling i Nasjonalgalleriet i Oslo fra 10. oktober 2014 til 4. januar 2015. Utstillingen viste malerier og tegninger av Johan Christian Dahl (1788–1857) og Caspar David Friedrich (1774–1840) fra årene de arbeidet, underviste og bodde i Dresden.
Dahl og Friedrich sto hverandre nær, malte ofte de samme motivene og avbildet hverandre sammen på flere malerier.
Utstillingen var et samarbeid mellom Nasjonalmuseet for kunst, arkitektur og design og Staatliche Kunstsammlungen i Dresden. Etter perioden i Oslo gikk den videre til Gemäldegalerie Neue Meister i Dresden hvor den ble vist fra 6. februar til 3. mai 2015.
George Karrys
George Karrys (født 15. februar 1967 i Toronto), canadisk curlingspiller som deltok i de olympiske leker 1998 i Nagano.
Karrys vant en olympisk sølvmedalje i curling i vinter-OL 1998 i Nagano. Han var med på det canadiske laget som kom på andreplass i curlingturneringen for menn bak Sveits. De vant semifinalen over USA med 7-1 mend tapte finalen til Sveits med 9-3. De andre på laget var Mike Harris, Collin Mitchell, Richard Hart og Paul Savage.
Load Error
Load Error er et musikkalbum med Luxus Leverpostei, utgitt i 1998. Albumet lå fire uker på VG-lista og endte med 34.-plass som beste plassering.
Collin Mitchell
Collin Mitchell (født 23. september 1969 i Freeport på Bahamas), canadisk curlingspiller som deltok i de olympiske leker 1998 i Nagano.
Mitchell vant en olympisk sølvmedalje i curling under vinter-OL 1998 i Nagano. Han var med på det canadiske laget som kom på andreplass i curlingturneringen for menn bak Sveits. De vant semifinalen over USA med 7-1 mend tapte finalen til Sveits med 9-3. De andre på laget var Richard Hart, Mike Harris, George Karrys og Paul Savage.
Alice (navn)
Alice har svensk navnedag 23. juni og finlandssvensk navnedag 14. juli.
I 2014 forbød innenriksdepartementet i Saudi-Arabia å gi nyfødte barn navnet Alice.
Etymologi
Alice er en fransk og engelsk yngre form av Aliz (også skrevet Aalis), som var en gammelfransk kortform av Adaleiz (Adelais). Adaleiz var en gammelhøytysk kjæleform av Adalheid, sammensatt av adal, «edel», og heit, «type, sort, utseende».
Utbredelse
Alice har vært et populært navn i England fra 1200-tallet, og er fortsatt mye brukt.
Alice er kjent brukt første gang i Sverige i 1841.
Kjente personer med navnet
Personene i listen er ordnet kronologisk etter fødselsår.
Bakken (etternavn)
Bakken er et vanlig etternavn i Norge. Per januar 2020 hadde 7,704 nordmenn etternavnet Bakken.
Åmunde Gyrdsson
Åmunde Gyrdsson, eller Amund Gyrdsson (død ca. 1150), var en norsk høvding og lendmann i borgerkrigstiden i Norge. Åmunde var fosterfar for kong Inge Haraldsson Krokrygg. Inge ble konge bare to år gammel, og mens han ennå var barn, var Åmunde hans formynder, samt en av lederne for barnekongens hird.
Leder for Inge Haraldssons hird
Åmunde Gyrdsson var fra Ranrike (Båhuslen), og her hadde han til oppfostring Inge Haraldsson, en av sønnene til kong Harald Gille. Etter Haralds død i 1136 fikk Åmunde, sammen med Inges mor Ingerid Ragnvaldsdatter og lendmannen Tjostolv Ålesson, kåret den to år gamle Inge til konge på borgartinget. Inges to år eldre bror Sigurd ble på sin side kåret til konge over trønderne. Åmunde og Tjostolv ble nå kong Inges fremste menn.
Da Inges kongedømme ble truet av hans fetter, den avsatte kongen Magnus Blinde, var Åmunde og Tjostolv parate til å forsvare det, blant annet i slaget ved Krokaskogen i 1137, da Magnus samarbeidet med den svenske jarlen Karl Sunesson. Åmunde og resten av Inges menn greide imidlertid å slå Karl og mennene hans.
Matías Romero
Matías Romero er en by og en kommune i delstaten Oaxaca sørvest i Mexico. Den er oppkalt etter diplomaten og politikeren Matías Romero Avendaño. Kommunen er den nest største byen i området Juchitán, som ligger i den vestlige del av regionen Istmo de Tehuantepec. Den er 1459.54 km² og hadde 38421 innbyggere i 2005. El Corteelva, som er en sideelv til Coatzacoalcoselva og er populær for sine fine strender, renner gjennom kommunen.
Åmunde Gyrdsson
Leder for Inge Haraldssons hird
Åmunde døde en gang i løpet av Inges barndom, og etter hans død, overtok Gregorius Dagsson og Erling Skakke som Inges fremste menn. Åmunde hadde en sønn, Gyrd, som ble en del av Inges hær. Gyrd ble gift med Gregorius Dagssons søster Gyrid, og ble senere drept av kong Håkon Herdebrei, Inges nevø og rival.
Matías Romero
Under jordskjelvet i Mexico 7. september 2017 kollapset et hotell i byen.
Åmunde Gyrdsson
Leder for Inge Haraldssons hird
Åmunde var trolig etterkommer av Lov-Besse, en vikværing som er kjent som mannen bak deler av Borgartingsloven. Lov-Besse skal ha vært far til Gyrd, Åmundes far.
Dobbeltgjengeren (novelle)
Dobbeltgjengeren (russisk: Двойник, Dvoynik) er en novelle skrevet av forfatteren Fjodor Dostojevskij, først utgitt 30. januar 1846. Den norske oversettelsen kom i 1931.
Gjest i skrekkens hus
Gjest i skrekkens hus (originaltittel: House of Usher) er en amerikansk grøsser fra 1960 regissert av Roger Corman med Vincent Price, Myrna Fahey, Mark Damon og Harry Ellerbe i hovedrollene.
Dobbeltgjengeren (novelle)
Handling
Men på vei hjem gjennom en snøstorm møter han en mann som ser akkurat ut som ham, en dobbeltgjenger. De følgende to tredjedeler av romanen omhandler deretter forholdet deres i utvikling. Til å begynne med er Golyadkin og dobbeltgjengeren gode venner, men de blir etter hvert bitre fiender. Mot slutten av historien begynner Golyadkin å se enda flere kopier av seg selv.
Gjest i skrekkens hus
Dreieboken er skrevet av Richard Matheson med Edgar Allan Poes novelle «Huset Ushers fall» fra 1839 som forelegg.
Handling
Den unge Philip Winthrop kommer til familien Ushers forfalne og uhyggelige slott for å besøke sin forlovede Madeline Usher. Hennes bror forteller at det hviler en forbannelse over hele slekten, sykdom, sinnssykdom, forbrytelser, og at både han selv og Madeline snart skal dø. Madeline dør en skinndød, våkner igjen i vanvidd og vil drepe både broren og Philip. Slottet brenner og søsknene omkommer mens Philip redder seg.
Hebd
Hebd er et musikkalbum med Luxus Leverpostei, utgitt i 1998.
Lusofoniske leker
Lusofoniske leker (portugisisk: Jogos da Lusofonia) er en internasjonal multisportkonkurranse som arrangeres av ACOLOP (Associação dos Comités Olímpicos de Língua Oficial Portuguesa), der sportsutøvere fra portugisisktalende land konkurrerer i ulike øvelser.
Deltakende land
Deltakende land i disse lekene er grunnleggerlandene Angola, Brasil, Kapp Verde, Øst-Timor, Guinea-Bissau, Macau, Mosambik, Portugal og São Tomé og Príncipe, samt Ekvatorial-Guinea, India og Sri Lanka. I tillegg har Ghana, Flores (en øy i Indonesia), Mauritius og Marokko uttalt at de ønsker å delta i framtiden.
Gerd Tinglum
Gerd Tinglum (født 28. september 1951 i Namsskogan) er en norsk kunstner. Hun er utdannet ved Tokyo University of Fine Arts i Japan, Statens kunstakademi i Oslo og Hochschule für Bildende Künste i Hamburg i Tyskland. Hun har hatt separatutstilling bl.a. ved Nasjonalmuseet for kunst, arkitektur og design, Kunstnerforbundet, Stenersenmuseet og Kunstnernes Hus. Hun har hatt offentlige utsmykkningsoppdrag ved Halden fengsel, Asker og Bærum Politistasjon og Asker og Bærum sykehus. Fra 1996 til 2009 var hun professor ved Kunsthøgskolen i Oslo og i 2012 ble hun ansatt som professor ved Kunst- og designhøgskolen i Bergen.
Da eg og bestefar va’ små
Da eg og bestefar va' små er en musikk-EP med Jon Solbergs Bygdabilly Band, utgitt i 2003.
Leaibbosjohka
Leaibbosjohka (nordsamisk, historisk Læibusjåkka) er ei elv i Tana kommune i Finnmark. Den har utspring fra Hánnojávrrit og renner derfra mot nord gjennom en myrlendt dal. Nedenfor samløpet med sideelva Duvdegáljohka smalner dalen inn og myrene avløses av skog. Elva munner ut innerst i Vestertana og er 16,3 kilometer lang. Elvemunningen omfattes av Vestertana naturreservat.
Tara Whitten
Tara Alice Whitten (født 13. juli 1980 i Edmonton) er en canadisk syklist og langrennsløper som deltok i de olympiske leker 2012 i London.